  Майя Бывальцева Дональд Трамп США-лэн азьмуртэныз быръемын. Associated Press вылэ чӧлскыса, со сярысь ивортэ «Интерфакс». Республиканской партилэн кандидатэз понна 288 бырйисьёс куаразэс сётӥзы, нош демократъёсэн оскем муртсылы — Хиллари Клинтонлы — 215-ез выборщикъёс дурбасьтӥзы. Трамп понна 56,9 миллион пала адями куара сётӥз, Клинтон понна - 55,8 миллион. Россилэн азьмуртэз Владимир Путин быръем азьмуртлы ӟечкылан телеграмма лэзиз. Отын со Россилэсь но Америкалэсь кусыпъёссэс радъянын, озьы ик калыккуспо ужпумъёсты быдэстонын валче ужамлы оскемзэ вераз. CNN ивортэмъя, республиканец 29 штатъёсын вормиз ни — Индиана, Кентукки, Западная Виргиния, Теннесси, Миссисипи, Оклахома, Южная Каролина, Алабама, Северная Дакота, Вайоминг, Южная Дакота, Небраска, Канзас, Арканзас, Техас, Луизиана, Монтана, Миссури, Айдахо, Аляска и ключевые Огайо, Северная Каролина, Флорида, Джорджия, Юта, Айова, Висконсин, Аризона но Пенсильвания. Йылпумъянъёс 4 штатъёсысь ӧвӧл на — Мэн, Нью-Гэмпшир, Минессота, Мичиган. Тегъёс: Политика быръёнъёс США  